Gaius Cestius Gallus

Gaius Cestius Gallus Camerinus (nescimus, quando natus mortuusve sit) senator Romanus primo saeculo fuit. Anno 21 Anniam Rufillam fraudis accusavit et damnari adeptus estTacitus, Annales III 36,2. Anno 32 praetor Quintum Servaeum senatorem atque comitem Germanici Caesaris et Minucium Thermum equitem Romanum ut amicos Seiani accusavitTacitus, Annales VI 7,2. Anno 35 consul ordinarius creatus est. Filius eius Gaius Cestius Gallus consul suffectus anno 42 eratDer Neue Pauly, Stuttgardiae 1999, T. 2, c. 1078.

 C. Cestius Gallus hospes 
Suetonius quae sequuntur narrat: Tiberius "Cestio Gallo, libidinoso ac prodigo seni, olim ab Augusto ignominia notato et a se ante paucos dies apud senatum increpito cenam ea lege condixit, ne quid ex consuetudine immutaret aut demeret, utque nudis puellis ministrantibus cenaretur."Suetonius, De vita Caesarum "Tiberius" 42

 Notae 

Categoria:Senatores
Categoria:Praetores
Categoria:Nati saeculo 1 a.C.n.
Categoria:Mortui saeculo 1